[{"text_idx": "#000005", "text": "Rubriigis \u201cInimene\u201d ajame juttu toredate inimestega u\u0308le terve Eestimaa."}, {"text_idx": "#000006", "text": "Antsla keskkool/gu\u0308mnaasium on ta\u0308naseks eluteele saatnud juba 62 lendu lo\u0303petajaid. Peatume mehel, kes la\u0308ks aastal 1962 Antsla keskkoolist to\u0303eliselt lendu. Ha\u0308vituslendur-insener Teo Kru\u0308u\u0308ner ku\u0308ll mo\u0308o\u0308nab, et kuigi Antsla keskkoolist sai ta edaspidiseks vajalikud teadmised, ei olnud Antsla koolil tema elukutsevalikule mingit mo\u0303ju, see oli juba varem a\u0308ra otsustatud."}, {"text_idx": "#000012", "text": "Antslas ka\u0308is Teo koolis 1958-62. Oma klassi meenutab Teo Kru\u0308u\u0308ner hea meelega: \u201eMeie klass oli va\u0308ga so\u0303bralik ja kokkuhoidev. Ei ma\u0308leta kordagi, et keegi oleks tu\u0308litsenud vo\u0303i teiste peale kaebamas ka\u0308inud. Muidugi olid omad huvi- ja so\u0303prusru\u0308hmad. Na\u0308iteks suhtlen ma senini oma keskkooliaegse igavese pinginaabri \u2014 Maau\u0308likooli o\u0303ppejo\u0303u To\u0303nis Peetsiga.\u201c"}, {"text_idx": "#000013", "text": "Teo Kru\u0308u\u0308ner 8. klassi poisina."}, {"text_idx": "#000014", "text": "Aeg oli keeruline ja ohtlik, pidi ekslema kahe to\u0303e vahel. Ra\u0308a\u0308giti ju kodus u\u0308ht \u201easja\u201d ja koolis o\u0303petati hoopis teist \u201easja\u201d. Selline \u201ekahepaiksus\u201d tekitas usaldamatust ja pingeid o\u0303pilaste-o\u0303petajate vahel, praeguste o\u0303pilastega suheldes tunnetab Teo selgesti, et need on hoopis vabamad."}, {"text_idx": "#000015", "text": "Mingisugust organiseeritud no\u0303ukogudevastast tegevust koolis oleks ku\u0308ll olnud vo\u0303imatu ette kujutada. Igasuguseid stiihilisi riigivastaseid asju juhtus muidugi tihti: kriitilisi va\u0308ljau\u0308tlemisi. riigivastaseid anekdoote jne."}, {"text_idx": "#000016", "text": "\u201eMinu meelest ja millegipa\u0308rast oli meil sel ajal Antsla keskkoolis kommunistliku kasvatusega ko\u0303ik tip-top! Aga vo\u0303ibolla meie kasvatajad-o\u0303petajad ei tahtnud, et me oma lapseliku naiivsusega oma tuleviku a\u0308ra rikuksime?\u201d"}, {"text_idx": "#000017", "text": "Eks aja ma\u0308rk oli seegi, et o\u0303pilased sunniti vahetundide ajal kitsas ja pimedas koridoris, ko\u0303ik klassid koos, korrapidaja-o\u0303petaja range pilgu all u\u0308hest koridori otsast teise jalutama. \u201eMeenutas vanglakorda!\u201d nendib Teo."}, {"text_idx": "#000020", "text": "Staadionit alles ehitati, seda asendas ilusa ilmaga pisike koolio\u0303u, kehalise kasvatuse tunnid toimusid ka kitsukeses vo\u0303imlas vo\u0303i kultuurimajas. Koolimaja asus siis praeguses vallamajas. Ruumipuudus sundis koolitunde la\u0308bi viima kahes vahetuses. Teo ko\u0303ndis iga pa\u0308ev kooli ja tagasi kokku kolm tundi, teises vahetuses o\u0303ppides sai koju alles su\u0308dao\u0308o\u0308 hakul. \u201eKuid ometi oli see omamoodi romantiline,\u201d ei na\u0308e Teo tollastes raskustes midagi halba."}]